CELEX: 
Language: lt
Date: 1285372800000
Title: 2010/538/ES: 2010 m. gegužės 5 d. Europos Parlamento sprendimas dėl Europos darbuotojų saugos ir sveikatos agentūros 2008 finansinių metų biudžeto įvykdymo patvirtinimo#2010 m. gegužės 5 d. Europos Parlamento rezoliucija su pastabomis, sudarančiomis neatskiriamą sprendimo dėl Europos darbuotojų saugos ir sveikatos agentūros 2008 finansinių metų biudžeto įvykdymo patvirtinimo dalį

25.9.2010   
            
            
               LT
            
            
               Europos Sąjungos oficialusis leidinys
            
            
               L 252/187
            
         EUROPOS PARLAMENTO SPRENDIMAS
   2010 m. gegužės 5 d.
   dėl Europos darbuotojų saugos ir sveikatos agentūros 2008 finansinių metų biudžeto įvykdymo patvirtinimo
   (2010/538/ES)
   EUROPOS PARLAMENTAS,
   atsižvelgdamas į Europos darbuotojų saugos ir sveikatos agentūros 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos saugos ir sveikatos darbe agentūros 2008 finansinių metų metinių finansinių ataskaitų su Agentūros atsakymais (1),
   atsižvelgdamas į 2010 m. vasario 16 d. Tarybos rekomendaciją (5827/2010 – C7-0061/2010),
   atsižvelgdamas į EB sutarties 276 straipsnį ir į Sutarties dėl ES veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 1994 m. liepos 18 d. Tarybos reglamentą (EB) Nr. 2062/94 dėl Europos darbuotojų saugos ir sveikatos agentūros įsteigimo (3), ypač į jo 14 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A7–0069/2010),
   
               1.
            
            
               patvirtina Europos darbuotojų saugos ir sveikatos agentūros direktoriui, kad Agentūros 2008 finansinių metų biudžetas įvykdytas;
            
         
               2.
            
            
               išdėsto savo pastabas toliau pateikiamoje rezoliucijoje;
            
         
               3.
            
            
               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos darbuotojų saugos ir sveikatos agentūros direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).
            
         
      
         
            Pirmininkas
         
         Jerzy BUZEK
      
      
         
            Generalinis sekretorius
         
         Klaus WELLE
      
   
   
      (1)  OL C 304, 2009 12 15, p. 49.
   
      (2)  OL L 248, 2002 9 16, p. 1.
   
      (3)  OL L 216, 1994 8 20, p. 1.
   
      (4)  OL L 357, 2002 12 31, p. 72.
   
      EUROPOS PARLAMENTO REZOLIUCIJA
      2010 m. gegužės 5 d.
      su pastabomis, sudarančiomis neatskiriamą sprendimo dėl Europos darbuotojų saugos ir sveikatos agentūros 2008 finansinių metų biudžeto įvykdymo patvirtinimo dalį
      EUROPOS PARLAMENTAS,
      atsižvelgdamas į Europos darbuotojų saugos ir sveikatos agentūros 2008 finansinių metų galutines metines ataskaitas,
      atsižvelgdamas į Audito Rūmų ataskaitą dėl Europos saugos ir sveikatos darbe agentūros 2008 finansinių metų metinių finansinių ataskaitų su Agentūros atsakymais (1),
      atsižvelgdamas į 2010 m. vasario 16 d. Tarybos rekomendaciją (5827/2010 – C7–0061/2010),
      atsižvelgdamas į EB sutarties 276 straipsnį ir į Sutarties dėl ES veikimo 319 straipsnį,
      atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
      atsižvelgdamas į 1994 m. liepos 18 d. Tarybos reglamentą (EB) Nr. 2062/94 dėl Europos darbuotojų saugos ir sveikatos agentūros įsteigimo (3), ypač į jo 14 straipsnį,
      atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
      atsižvelgdamas į Darbo tvarkos taisyklių 77 straipsnį ir VI priedą,
      atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A7–0069/2010),
      
                  A.
               
               
                  kadangi Audito Rūmai pranešė, kad jiems pateiktas pagrįstas patikinimas, jog 2008 finansinių metų metinės finansinės ataskaitos yra patikimos ir pagal jas vykdytos finansinės operacijos yra teisėtos ir tvarkingos,
               
            
                  B.
               
               
                  kadangi Parlamentas 2009 m. balandžio 23 d. patvirtino Europos darbuotojų saugos ir sveikatos agentūros direktoriui, kad Agentūros 2007 finansinių metų biudžetas įvykdytas (5), ir kadangi savo prie biudžeto įvykdymo patvirtinimo sprendimo pridėtoje rezoliucijoje Parlamentas, inter alia, atkreipė dėmesį į tai, kad Audito Rūmai pateikė palankų patikinimo pareiškimą ir kad jis nepateikė jokių pastabų;
               
            
                  1.
               
               
                  džiaugiasi, kad Audito Rūmai pareiškė, jog Agentūros 2008 finansinių metų metinės finansinės ataskaitos yra teisėtos ir tvarkingos;
               
            
         Veikla
      
      
                  2.
               
               
                  sveikina Agentūrą su tuo, kad ši per pastaruosius trejus metus pastebimai pagerino savo finansų valdymą; ragina ją ir toliau siekti užtikrinti aukščiausius standartus biudžeto planavimo, įgyvendinimo ir kontrolės srityse;
               
            
                  3.
               
               
                  ypač džiaugiasi dėl to, kad Agentūra užbaigė Europos mastu vykdomos įmonių apklausos dėl naujų ir atsirandančių rizikos rūšių (ESENER) I ir II etapus, įsteigė Europos organizacijų, kurios gali teikti ekonomines paskatas saugos ir sveikatos darbe srityje, tinklą ir sukūrė rizikos vertinimo išteklių duomenų bazę sveikos darbo vietos kampanijai 2008–2009 m. vykdyti;
               
            
                  4.
               
               
                  prašo Agentūros lentelėje, kuri turi būti pridėta prie kitos Audito Rūmų ataskaitos, pateikti operacijų, atliktų metais, kurių biudžeto įvykdymas tvirtinamas, palyginimą su ankstesnių finansinių metų operacijomis, siekiant biudžeto įvykdymo patvirtinimo institucijai suteikti galimybę geriau įvertinti Agentūros veiklą skirtingais metais;
               
            
         Agentūros valdymas
      
      
                  5.
               
               
                  mano, kad negalima laikyti, jog Agentūros fiksuotos valdymo išlaidos yra mažos, nes Agentūros valdančioji taryba turi 84 narius ir joje dirba 64 darbuotojai (2008 finansinių metų duomenys);
               
            
         Į kitus metus perkeltos veiklos išlaidos
      
      
                  6.
               
               
                  atkreipia dėmesį į tai, kad Agentūra į kitus metus perkėlė 3 400 000 EUR asignavimų (44 % veiklos išlaidų), iš kurių apie 1 000 000 EUR sudarė įsipareigojimai, kurie buvo susiję tik su 2009 finansiniais metais; taip pat pabrėžia, kad tai prieštarauja metinio periodiškumo principui; todėl, siekiant užtikrinti gerą finansų valdymą, ragina biudžeto prognozes suderinti su tikrais poreikiais; tačiau atkreipia dėmesį į Agentūros atsakymą, kuriame paaiškinama, kad dėl projektų sudėtingumo reikėjo skirti daug daugiau laiko jiems užbaigti, negu buvo numatyta iš pradžių; vis dėlto sveikina Agentūrą patobulinus savo veiklos išlaidų kontrolę ir planavimą siekiant išvengti įsipareigojimų dėl didelių sumų metų pabaigoje;
               
            
         Viešųjų pirkimų procedūros
      
      
                  7.
               
               
                  atkreipia dėmesį į Audito Rūmų pastabą dėl viešųjų pirkimų procedūros trūkumo (išlaidos pagal bendrąją viešųjų pirkimų sutartį viršijo dabartinę maksimalią nustatytą ribą); ypač pabrėžia, kad Agentūra turėtų kaip įmanoma greičiau pradėti naują viešųjų pirkimų procedūrą, skirtą naujai bendrajai sutarčiai sudaryti; tačiau atkreipia dėmesį į Agentūros paaiškinimą, kuriame pabrėžiama būtinybė toliau vadovautis šia bendrąja sutartimi siekiant pakeisti subsidijų schemą nedarant neigiamos įtakos Agentūros veiklai;
               
            
                  8.
               
               
                  tikisi, kad agentūra ateityje pašalins problemą, susijusią su nustatytą didžiausią vertę viršijančios bendrosios viešųjų pirkimų sutarties sudarymu, kad būtų įgyvendinama Europos biudžeto teisė;
               
            
         Žmogiškieji ištekliai
      
      
                  9.
               
               
                  konstatuoja, kad pagal 2008 m. veiklos ataskaitą metų pabaigoje agentūroje dirbo 64 darbuotojai;
               
            
         Vidaus auditas
      
      
                  10.
               
               
                  pripažįsta, kad nuo 2006 m. Agentūra įgyvendino 19 iš 33 rekomendacijų, kurias pateikė Vidaus audito tarnyba (VAT); atkreipia dėmesį į tai, kad iš 14 rekomendacijų, kurios vis dar neįgyvendintos, 6 laikomos labai svarbiomis ir yra susijusios su suinteresuotųjų šalių lūkesčių valdymu bei su tam tikrų vidaus kontrolės standartų įgyvendinimu (pvz., rekomendacijos, kuriose kalbama apie konkrečių bylų problemas, metinę vidaus kontrolės ataskaitą ir skatinama diegti vidaus kontrolės procedūras);
               
            
                  11.
               
               
                  atkreipia dėmesį į tai, kad per paskutinį 2008 m. ketvirtį atlikta rizikos vertinimo procedūra siekiant nustatyti audito prioritetus ir parengti kitų trejų metų VAT audito planą;
               
            
                  12.
               
               
                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos jo 2010 m. gegužės 5 d. rezoliucijoje (6) dėl ES agentūrų veiklos, finansų valdymo ir kontrolės.
               
            
         (1)  OL C 304, 2009 12 15, p. 49.
      
         (2)  OL L 248, 2002 9 16, p. 1.
      
         (3)  OL L 216, 1994 8 20, p. 1.
      
         (4)  OL L 357, 2002 12 31, p. 72.
      
         (5)  OL L 255, 2009 9 26, p. 195.
      
         (6)  Priimti tekstai, P7_TA(2010)0139 (žr. šio Oficialiojo leidinio p. 241).